Diari Oficial de la Generalitat Valenciana


Sumari del DOGV 2037, del 02-06-1993 (1993/828184)

ORDRE de 19 de maig de 1993, de la Conselleria de Treball i Afers Socials, per la qual convoca ajudes corresponents al Pla Ocupacional de la Generalitat per a 1993.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/19/(1)/dof/vci/html**

### Dades del document

Número de DOGV
:   2037

Data del DOGV
:   02-06-1993

Secció del DOGV
:   DISPOSICIONS GENERALS

Número del document
:   1993/828184


Data del document
:   19-05-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 19 de maig de 1993, de la Conselleria de Treball i Afers Sociales, per la qual convoca ajudes corresponents al Pla Ocupacional de la Generalitat per a 1993.  
A fi d'afrontar, amb caràcter immediat, la sensible situació per la qual passa el mercat laboral valencià, i atesa la necessitat de compensar especialment els descensos en el nivell d'ocupació registrats en la Comunitat Valenciana al llarg de 1992, s'estableix un programa denominat Pla Ocupacional.  
L'esmentat programa constitueix un eficaç instrument de suport conjuntural dins de les possibilitats existents d'actuació a curt termini en política d'ocupació, que es desenvolupen en el marc de l'acord per l?ocupació, la solidaritat i la competitivitat, firmat pel Govern Valencià i els agents socials.  
Sota aquest aspecte, el Pla Ocupacional va dirigit al foment d'obres i serveis d'interés general en els municipis més afectats per l'atur, o amb menors nivells de protecció social contra aquest i té per objecte la contractació d'aturats en general, durant un període mínim de tres mesos, on es prioritze els col·lectius en què la necessitat d'ocupació és més urgent.  
Per això, d'acord amb la disposició final segona del Decret 12/1992, de 16 de gener del Govern Valencià, i fent ús de les facultats que conformement amb la Llei 5/1983, de 30 de desembre, de Govern Valencià (DOGV 30.12.83), i al Decret 18/1992, de 3 de febrer, del Govern Valencià, amb el qual s'aprova el Reglament Orgànic i Funcional de la Conselleria de Treball i Afers Socials (DOGV núm. 1.723, de data 13.02.92),  
ORDENE  
Article primer  
La Conselleria de Treball i Afers Socials estableix un Pla Ocupacional de creació de llocs de treball de caràcter temporal instrumentat a través d'obres o serveis d'interés general i social, a fi d'atenuar la greu situació d'atur que passa la nostra comunitat.  
La dotació pressupostària per a l?exercici de 1993 serà de 2.844.983.132 de pessetes amb càrrec a la línia de subvenció 420/000/93 i el programa 322. 10.  
Article segon. Destinataris  
Seran destinataris de les ajudes, regulades en el Pla Ocupacional, els ens locals, així com les entitats sense ànim de lucre, de la Comunitat Valenciana.  
Article tercer. Ajudes i quanties  
1. Ajudes. Les ajudes que es concedesquen tindran el concepte de subvenció i s'instrumentaran mitjançant transferències corrents, per a la realització d'obres i serveis d'interès general, i se subvencionarà el 75% del cost salarial en funció dels llocs de treball creats, de la durada i de les categories professionals incloses en les normes de cotització del règim escaient de la seguretat social.  
A aquest efecte, el 75% del cost salarial es determinarà segons els criteris següents:  
1.1 Cost salarial mensual dels grups de cotització que es tindran en compte, en funció de la categoria professional.  
1.1.1 Contractes de treball. que s'incloguen en els grups de cotització 1 i 2: 150.000 pessetes.  
1.1.2 Contractes de treball que s'incloguen en els grups de cotització 3, 4, 5 i 8: 135.000 pessetes.  
1.1.3 Contractes de treball que s'incloguen en els grups de cotització 6, 7, 9 i 10: 125.000 pessetes.  
1.2 Malgrat el que es disposa abans, si per causes no imputables als destinataris de les subvencions es produís el cessament d'algun treballador abans de la fi del període contractat, caldrà substituir-lo i en les mateixes condicions, com a mínim, pel temps equivalent al que falte per a la finalització del període esmentat. En cas contrari es minorarà proporcionalment l?import de la subvenció.  
2. Quantia. La quantia de les ajudes respondrà a un repartiment proporcional basat en els criteris següents:  
2.1 Fins al 30% de la dotació pressupostària i amb un mínim de 750.000 pessetes per ens local sol·licitant.  
2.2 La dotació restant serà distribuïda proporcionalment al nombre d'aturats enregistrat en cada municipi, segons les dades facilitades per l?INEM, es prioritzaran les obres i serveis que s'aculien a programes de millora o de promoció de l?economia local, serveis socials o que tinguen per objecte la repoblació forestal i del medi ambient.  
La suma de les quantitats 2.1 i 2.2 constituirà la subvenció màxima per entitat sol·licitant; no obstant això, en cap cas la subvenció a concedir no podrà ser superior a la sol·licitada, ni a les quanties que operen com a límit especificat per memòria presentada i ens local sol·licitant.  
Article quart. Requisits  
Per a la concessió de les subvencions s'observaran els requisits següents:  
1. De les obres i serveis.  
1.1 L'interès general, la utilitat social i pública, i es prioritzaran les obres i serveis que s'acullen a programes de millora dels serveis socials, promoció econòmica local o que tinguen per objecte la repoblació forestal i del medi ambient.  
1.2 Les obres o serveis s'iniciaran a partir de l'1 de juliol de 1993.  
1.3 Les obres o serveis hauran de ser realitzats per gestió directa dels ens locals o de les entitats sense ànim de lucre.  
1.4 Les obres i/o serveis que es realitzen hauran de tenir, si més no, 3 mesos de durada.  
2. Dels contractes de treball.  
2.1 Els treballadors contractats seran donats d'alta en el règim escaient de la seguretat social i hauran d'estar inscrits com a demandants d'ocupació en les oficines de l'INEM, preferentment entre aquells que pertanguen als col·lectius següents:  
2.1.1 Aturats de llarga durada.  
2.1.2 Aturats majors de 45 anys.  
2.1.3 Aturats amb majors càrregues familiars.  
2.1.4 Aturats en zones d'alt volum d'atur.  
2.2 Els contractes tindran una durada mínima de 3 mesos a jornada completa, i es formalitzaran per escrit.  
2.3 La selecció dels treballadors es realitzarà mitjançant ofertes genèriques en les oficines d'ocupació de l'INEM, i hauran de ser visats per les centrals sindicals firmats de l'acord per l'ocupació, la solidaritat i la competitivitat.  
Article cinquè. Sol·licituds, documentació, termini  
Els ens locals i entitats sense ànim de lucre que pretenguen beneficiar-se de les subvencions establertes en aquesta ordre, ho sol·licitaran, segons model annex, a les direccions territorials de Treball i Afers Socials de les seues respectives províncies, sense perjudici del que disposa l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
S'hi adjuntarà necessàriament per a la seua tramitació, la documentació següent:  
1. Sol·licitud subscrita per l'alcalde de l?ens local o president de l?entitat sense ànim de lucre.  
2. Informe de la intervenció o tresorer de l?entitat, sobre la consignació pressupostada per a l?obra/servei de referència a càrrec de l?ens social o entitat sense ànim de lucre sol·licitant.  
3. Memòria o memòries de l?obra o servei i, si escau, un projecte quan, per la seua quantia i volum, així ho exigesquen les disposicions legals i reglamentàries vigents. En qualsevol cas, la memòria o projecte haurà de contenir el pressupost detallat per partides i, quan es referesca a obres, per unitats i preus unitaris.  
4. Plànol de localització (sols en obres).  
5. Certificació negativa d'altres ajudes concedides per al mateix fi per altres institucions públiques o privades.  
6. El termini improrrogable, per instar sol·licituds serà d'un mes comptador des de l?endemà de la publicació en el Diari Oficial de la Generalitat Valenciana d'aquesta convocatòria.  
7. Posteriorment, s'adaptaran les memòries presentades per cada un dels ens locals i entitats sense ànim de lucre sol·licitants a la quantitat que es puga escaure per memòria o municipi en virtut del barem establert en l'article anterior.  
8. Rebudes les sol·licituds, les direccions territorials de la Conselleria de Treball i Afers Socials podran demanar els informes que estimen pertinents, així com la documentació preceptiva per resoldre. La gestió d'aquest programa es durà a cap en col·laboració amb els agents socials.  
Article sisé. Competències, resolució i recursos  
La resolució de les subvencions regulades en aquesta convocatòria s'atribueix al Conseller de Treball i Afers Socials, a proposta del Director General d'Ocupació i Cooperació.  
Les resolucions a què es refereix el paràgraf anterior, exhauriran la via administrativa i en la seua contra sols es podrà interposar recurs contenciós administratiu en el termini de dos mesos des de la notificació de la resolució escaient.  
El termini màxim de resolució s'estableix en 3 mesos des de la data de presentació de la sol·licitud.  
La sol·licitud s'entendrà desestimada si no es produeix resolució expressa dins del termini abans esmentat.  
Article setè. Pagament de les subvencions  
Les subvencions concedides es lliuraran en la seua totalitat després de la certificació de l'inici de l'obra o serveis, i hauran d'aportar, a més, la documentació següent:  
1. Ofertes d'ocupació de les contractacions efectuades degudament registrades en les oficines d'ocupació de l'INEM i visades per les centrals sindicals firmants de l'acord per l'ocupació, la solidaritat i la competitivitat.  
2. DNI i acreditació de la situació prèvia d'atur dels treballadors contractats.  
3. Contractes visats per les oficines d'ocupació o documentació d'alta i/o afiliació a la seguretat social dels treballadors contractats.  
Article vuité. Control, avaluació i seguiment  
La Conselleria de Treball i Afers Socials, a través de les seues direccions territorials, duran a cap les funcions de control de les subvencions concedides, d'acord amb les instruccions emanades de la Direcció General d'Ocupació i Cooperació.  
Escaurà a la Direcció General d'Ocupació i Cooperació realitzar les funcions d'avaluació del programa en conjunt i del seu seguiment en l?àmbit de la Comunitat Valenciana.  
Per a la realització d'aquestes funcions s'utilitzaran tots els mitjans que estiguen a disposició de la Conselleria de Treball i Afers Socials i es podran inspeccionar les obres i serveis subvencionats a l?efecte del seu seguiment i control.  
A l?efecte de difusió pública, les obres i serveis que es realitzen a l?empara d'aquesta ordre s'hauran d'identificar respecte a la Conselleria de Treball i Afers Social mitjançant un cartell i la inserció de les resolucions de concessió en el tauler d'anuncis de la corporació local.  
DISPOSICIONS ADDICIONALS  
Primera  
No podrà subvencionar-se d'acord amb aquesta disposició obres i serveis subvencionats a l'empara d'altres disposicions procedents d'altres administracions públiques, en els mateixos conceptes de mà d'obra i de seguretat social.  
Segona  
En les actuacions que tinguen per objecte programes de caràcter mediambiental, tals com els dirigits a la prevenció d'incendis, a la repoblació forestal o a d'altres de naturalesa anàloga, i l?àmbit territorial d'execució de les quals abaste més d'un terme municipal, podran sol·licitar les ajudes regulades en aquesta convocatòria, a més de les entitats a què es refereix l'article segon, les empreses públiques dependents de qualsevol administració territorial.  
La subvenció que, si escau, es concedesca a aquestes entitats es formalitzarà mitjançant un conveni de col·laboració i el seu contingut s'ajustarà a les determinacions del Decret 20/1993, de 8 de febrer. Per al càlcul de les aportacions de la Generalitat s'hi aplicaran les normes contingudes en l'article tercer anterior, exceptuades les modificacions que es deriven de la naturalesa de l?entitat col·laboradora.  
DISPOSICIO FINAL  
Aquesta ordre vigirà l?endemà de la seua publicació en el Diari Oficial de la Generalitat Valenciana.  
València, 19 de maig de 1993.  
El Conseller de Treball i Afers Socials.  
MARTIN SEVILLA JIMENEZ  
ANNEX  
Sr. ..., com a ... de l?ens local/entitat sense ànim de lucre ..., província d ...  
SOL·LICITE: les ajudes establertes en el programa del Pla Ocupacional 1993 i amb aquesta finalitat formalitze els següents apartats:  
1. Localització de l?obra o servei ...   
2. Caracterització   
2.1 Objectius ...   
2.2 Durada ... mes/setmanes   
2.3. Data d'inici ...   
3. Treballadors necessaris per a la realització de l?obra/servei   
3.1 Nombre de treballadors to tal ....   
3.2 Nombre d'aturats a contractar ...   
3.3 Salaris dia/setmana ...  
3.4 Pressupost total contractacions:  
3.4.1 Grups 1, 2.  
3.4.2 Grups 3, 4, 5, 8.  
3.4.3 Grups 6, 7, 9, 10.  
4. Conveni aplicable ..., data de publicació ...  
5. Cost total de l?obra o servei:  
5.1 Materials i maquinària ...   
5.2 Import de la mà d'obra ...   
5.2.1 Salaris ...   
5.2.3 Seguretat social (quota empresarial) ...  
5.3 Transport ...  
5.4 D'altres ...   
6. Quantia total de la subvenció sol·licitada ...  
7. Dades bancàries on es desitja realitzar les transferències de  
7.1 Entitat bancària ..., clau ...  
7.2 Sucursal d..., clau ...   
7.3 Núm. de compte ..., NIF ...  
... , ... d ... de 1993  
DIRECCIO TERRITORIAL DE LA CONSELLERIA  
DE TREBALL I AFERS SOCIALS D...  
Documentació que s'hi aporta:  
a) Memòria de l?obra o servei.  
b) Informe de la intervenció/tresorer, sobre consignació pressupostada.  
c) Pressupost detallat per unitats/concepte.  
d) Certificació negativa d'altres ajudes concedides per al mateix fi per altres institucions públiques o privades.  
e) Plànol de localització (sols en obres).


Còpia Permalink ELI